# Opplegg for torsdag

# Tema: Jesus og den rike mannen. Mark 10, 17-31

Utviklet i samarbeid mellom Elverhøy, Tromsø og Grønnåsen menigheter

Fellessamling og gruppesamling

**Fellessamling:** Dramatisering av teksten med ledere.

Forteller:\_\_\_\_\_\_\_\_\_\_

Jesus:\_\_\_\_\_\_\_\_

Den rike unge mannen:\_\_\_\_\_\_\_\_\_\_\_

Pete:\_\_\_\_\_\_\_\_\_\_\_\_

Disipler:\_\_\_\_\_\_\_\_

Jesus og den rike mannen
17 Da Jesus skulle dra videre, kom en mann løpende, falt på kne for ham og spurte: «Gode mester, hva skal jeg gjøre for å arve evig liv?» 18 Men Jesus sa til ham: «Hvorfor kaller du meg god? Ingen er god uten én – det er Gud! 19 Du kjenner budene: *Du skal ikke slå i hjel, du skal ikke bryte ekteskapet, du skal ikke stjele, du skal ikke vitne falskt, du skal ikke bedra noen, hedre din far og din mor.*» 20 Han svarte: «Mester, alt dette har jeg holdt fra jeg var ung.» 21 Jesus så på ham og fikk ham kjær, og sa: «Én ting mangler du: Gå bort og selg alt du eier, og gi det til de fattige. Da skal du få en skatt i himmelen. Kom så og følg meg!» 22 Men han ble nedslått over dette svaret og gikk bedrøvet bort, for han eide mye.
    23 Og Jesus så seg omkring og sa til disiplene: «Hvor vanskelig det blir for dem som eier mye, å komme inn i Guds rike.» 24 Disiplene ble forferdet over ordene hans. Men Jesus tok igjen til orde og sa: «Barn, hvor vanskelig det er [for dem som stoler på rikdom,] å komme inn i Guds rike. 25 Det er lettere for en kamel å gå gjennom et nåløye enn for en rik å komme inn i Guds rike.» 26 Da ble de enda mer forskrekket og sa til hverandre: «Hvem kan da bli frelst?» 27 Jesus så på dem og sa: «For mennesker er det umulig, men ikke for Gud. Alt er mulig for Gud.»
    28 Da tok Peter til orde og sa: «Hva så med oss? Vi har forlatt alt og fulgt deg.» 29 Jesus svarte: «Sannelig, jeg sier dere: Enhver som har forlatt hus eller brødre eller søstre eller mor eller far eller barn eller åkrer for min skyld og for evangeliets skyld, 30 skal få hundre ganger så mye igjen: i den tiden som nå er, skal han få hus, brødre, søstre, mødre, barn og åkrer – men også forfølgelser – og i den kommende verden evig liv. 31 Men mange av de første skal bli de siste, og de siste skal bli de første»

Lek, **“Kamel gjennom nåløye”.** Bøye seg gjennom trang port. En leder forklarer:\_\_\_\_\_\_\_\_\_

Vi finner/lager/ improviserer kostymer. Kler ut sau og kamel og prøver å få dem gjennom porten “Nåløyet” Sauen må være liten og smidig, mens kamelen stor å keitete.

Bakgrunn for leken er en mulig forklaring på metaforen “kamel gjennom et nåløye” som bygger på en lav åpning/port i bymuren rundt Jerusalem der man slapp sauene igjennom ut på/ inn fra beitemarken utenfor. Her ville sauene komme greit igjennom, men en høyreist kamel med pukler ville måtte streve og mase, kanskje slepes på kne eller liggende for å komme igjennom.

(Et bilde på ydmykelse? Å bøye seg i støvet)

**Gruppesamlinger:**

**Undervisning:** *Tema problematisere rikdom.*

Les teksten en gang til.

Spørsmål til runde og så diskusjon.

1 Hva ville du gjort eller kjøpt hvis du vant 10 millioner i LOTTO?

Hensikt: 10 millioner er veldig mye penger og du kan kjøpe nesten hva som helst.

Ledespørsmål: Hva ønsker du deg mest hvis du kunne kjøpe hva som helst. Hva ville du gjort, reise, gi bort?

2 Hva tror du Jesus ville at du skulle gjort hvis du vant 10 millioner i LOTTO?

Ledespørsmål: Gi bort alt, slik som den rike unge mannen? Gi bort noe? La andre få være med på (kjøpe-)festen. Delt glede er dobbel glede..

Tiende: **Når du hvert tredje år, i tiendeåret, gir full tiende av din avling, skal du gi den til levittene (prestene), innflytterne, de farløse og enkene, så de kan spise seg mette i byene dine** (5. Mos 26, 12)

I Norge må man betale skatt ca. 1/3 av alt man tjener. Som blir samlet inn og fordelt ut der det trengs mest. I kirken kan man også gi kollekt hver søndag der vi samler inn penger til gode formål.

3 Hvorfor tror du Jesus ba den rike unge mannen selge alt han eide?

18 Men Jesus sa til ham: «Hvorfor kaller du meg god? Ingen er god uten én – det er Gud! 19 Du kjenner budene: *Du skal ikke slå i hjel, du skal ikke bryte ekteskapet, du skal ikke stjele, du skal ikke vitne falskt, du skal ikke bedra noen, hedre din far og din mor.*» 20 Han svarte: «Mester, alt dette har jeg holdt fra jeg var ung.» 21 Jesus så på ham og fikk ham kjær, og sa: «Én ting mangler du: Gå bort og selg alt du eier, og gi det til de fattige. Da skal du få en skatt i himmelen. Kom så og følg meg!» 22 Men han ble nedslått over dette svaret og gikk bedrøvet bort, for han eide mye.

Ledespørsmål: Er det lettere å gi for en som er rik, enn en som er fattig? (ganske sikkert Ja) Kanskje hadde han så mye penger at de ble viktigere enn Gud?

**Enkens gave** (Mark 12, 41-44)
**41** Jesus satte seg rett overfor tempelkisten, og han så på hvordan folk la penger i den. Mange rike ga mye. **42** Men det kom også en fattig enke og la i to småmynter, verd noen få øre. **43** Da kalte han disiplene til seg og sa: «Sannelig, jeg sier dere: Denne fattige enken har gitt mer enn noen av de andre som la penger i tempelkisten. **44** **For de ga alle av sin overflod, men hun ga av sin fattigdom alt hun eide, alt hun hadde å leve av.»**

4 Hvis du bare kunne eie 3 ting. Hva skulle det ha vært?

Lage hver sin liste, ta runden, diskuter.

3 ting er veldig lite, og man må prioritere. Ta for gitt at man ikke må velge bekledning.

**5** Å selge alt du eier. Absolutt alt, ikke eie noen ting? Hvordan hadde det vært?

*Gå bort og selg alt du eier og gi det til de fattige*

Fransiskanerne er en munkeorden som har fått navn etter Frans av Assissi. Han var en rik mann fra Italia som solgte alt han eide og ga til de fattige. Mange klostre som bærer hans navn (munkeorden). Prøver å leve etter hans eksempel (som også er Jesu eksempel.) De eier ikke engang sine egne klær!

*Har dere dårlig tid, så går dere fort igjennom dette spørsmålet*

**Lek:** ” De første skal bli de siste, og de siste skal bli de første” ( frem og tilbake)

Del gruppen i to. Alle får utdelt merkelapper med påskrift “første” i den ene gruppen, og “siste” i andre gruppen.

Still opp (ute hvis vær) i to grupper. alle vendt samme vei.

 Lederen roper signal. Enten “de første skal bli de siste!” da skal de “første” løpe bakover og stille seg “sist”

Elle r lederen roper “De siste skal bli de første!” da skal de “Siste løpe frem og stille seg “først”.

Er gruppene store kan dette være en utslagingskonkurranse der den som er sist på plass går ut. Helt til vi står igjen med to vinnere, en fra hver gruppe.

**Lunch**